钦定古今图书集成/明伦汇编/闺媛典/第201卷 > 刘氏四节
## 钦定古今图书集成/明伦汇编/闺媛典/第201卷 > 刘氏四节

按《嘉定县志》：“刘氏四节者，刘𤨄妻徐氏，洙之女也，年
十八归𤨄，四年而𤨄死，守节四十四年。终时为隆庆
己巳。𤨄从弟邑诸生刘在妻顾氏，御史潜之女，年十
七归在，五年而在死，守节三十八年，疽发于乳。家人
请医疗之，叹曰：‘妇人之身岂可为？医者见，遂以麻缕
百结其身，不食数日卒，时为隆庆丁卯。邑诸生刘载’”，
𤨄族兄也。妻杨氏，年十八，归载甫，逾年载死，守节五
十四年，时为万历己卯。载同母弟岑，亦邑诸生，妻童
氏，冕之女也，年十八，归岑。未两月岑死，守节五十三
年，时为万历戊寅。四节妯娌俱年少无子，矢志不二。
杨童遭倭乱，室毁于火，自以嫠妇，不欲就人僦居，乃
栖一草舍，茹素终身，死无以葬。宗人学博刘锋为收
其骨，艰苦尢甚。当其未亡时，族人欲以其节上闻，二
妇固辞。以是刘氏诸节妇皆不及表著。